Gua Rancang Kencono punika papan pariwisata alam ingkang mapan wonten ing désa Bleberan, Kacamatan Playen, Kabupatèn Gunungkidul, Yogyakarta, Indonésia. Kawontenan gua punika sampun dangu, kirang langkung 300 taun kepengker. Gua Rancang kencono kanthi wiyar 20m x 20m punika wonten ing dalemipun naté kanggé papan patemon antawisipun Pangeran Diponegoro kaliyan Sentot Prawirodirjo kanthi ancas ndhapuk siasat nyerang Walanda. Miturut buku "Legenda &amp; Budaya Désa Bleberan" ingkang dipunterbitaken déning pamaréntah désa Bleberan, Gua Rancang Kencono kapanggih nalika taun 1720. wanci punika wonten Laskar Mataram ingkang kabur saking Walanda anama Kyai Putut Linggo Bowo lan Kyai Soreng Pati manggihaken gua kanggé ngaso.